Агенцијата за заштита на правото на слободен пристап до информациите од јавен карактер,врз основа на член 109 став 1 и 2 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалба  изјавена од Граѓанската иницијатива Стоп за УСЈЕ, поднесена против  Решението на Министерството за животна средина и просторно планирање – Државен инспекторат за животна средина, на ден 21.05.2026  година го донесе следното: 

                                                               Р Е Ш Е Н И Е

Жалбата изјавена од Граѓанската иницијатива Стоп за УСЈЕ, поднесена против  Решението на Министерството за животна средина и просторно планирање – Државен инспекторат за животна средина бр.29-87/2 од 11.02.2026 година, заведена во Агенцијата со бр.08-1 на 20.04.2026 година, СЕ ОТФРЛА како неуредна.

                                                          О Б Р А З Л О Ж Е Н И Е 

Граѓанската иницијатива Стоп за УСЈЕ, до Агенцијата  преку електронска пошта достави допис насловена како Жалба, заведена во Агенцијата со бр.08-1 на 20.04.2025 година.  Во прилог на електронскиот допис не е доставено поднесеното Барање за  пристап до информации од јавен карактер.
Постапувајќи по наведената Жалба, Агенцијата за заштита на правото на слободен пристап до информации од јавен карактер, истата ја отфрли како неуредна, поради следното:
Во врска со горенаведеното Агенцијата му укажува на Барателот на информации дека Жалбата има недостатоци. Имено, Жалбата не содржи потпис од страна на жалителот, а во прилог на доставениот електронски допис не  е приложено ниту  Барањето за пристап до информации од јавен карактер за да може Агенцијата да постапува по истата.
Согласно член 17 од Упатството за спроведување на Законот за слободен пристап до информации од јавен карактер е наведено дека: „Жалбата треба да ги содржи следните елементи: 
-назив, име, адреса, телефон, фаx, е-маил на барателот          
- назив, име, адреса, телефон, фаx, е-маил на имателот на информации, 
-образложение на причините поради кои барателот не е задоволен со решението (или неговото недонесување) ...Во став 2 и став 3 од истиот член како задолжителен прилог кон жалбата е и барањето кое е поднесено од страна на барателот. 
Согласно член 16 став 3 од Законот за слободен пристап до информации од јавен карактер „Барањето содржи назив на имателот на информацијата, личното име и презиме на барателот на информацијата, податоци за можниот застапник или ополномоштеното лице, фирмата или правното лице“. 

Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.


ПРАВНА ПОУКА: Против ова Решение странката може да поведе управен спор пред Управниот су во рок од 30 дена.


                                                                                                                               Директор,
                                                                                                                             Петар Гајдов






